Cimorelli

Cimorelli er et amerikansk band etablert i 2007. Bandet består av seks søstre.

Besetning
 Christina Lynne Cimorelli (født 12. august 1990)
 Katherine Ann («Kath») Cimorelli (født 4. mars 1992)
 Lisa Michelle Cimorelli (født 19. september 1993)
 Amy Elisabeth Cimorelli (født 1. juli 1995)
 Lauren Christine Cimorelli (født 12. august 1998)
 Danielle Nicole («Dani») Cimorelli (født 15. juni 2000)

Kuriosa 
Familien har tre par med like bursdagsdatoer. 

 Christina og Lauren ble begge født 12. august. Lauren fikk derfor mellomnavnet Christine etter sin åtte år eldre søster. 

 Michael og Christian ble begge født 18. februar. Christian fikk mellomnavnet Michael etter sin tretten år eldre bror.
 Nicholas og Lisa har fødselsdato 19. september.

Bandets virksomhet 
I 2007 startet de fem eldste søstrene (Christina, Kath, Lisa, Amy og Lauren) et band sammen med den eldste broren Mike. De spilte inn cover-versjoner av kjente sanger og publiserte dem på YouTube. I 2008 ga jentene ut sin første EP-plate, Hello There. Sangene var skrevet av Christina og Lauren.

Den 10. august 2009 publiserte de en cover-versjon av Miley Cyrus' Party in the USA, og fikk over 20 000 visninger over natten. Det ble deres store gjennombrudd. Etter dette signerte de en kontrakt med Universal Music.

I 2010 flyttet familien fra El Dorado Hills i Nord-California, til Malibu i Sør-California. Dani Cimorelli, den yngste søsteren, ble offisielt medlem av gruppen samme år. Hun var 10 år da hun var med i sin første YouTube-video. Dette var en cover-versjon av sangen ABC, som opprinnelig var en hit med The Jackson 5.

Den 6. desember 2011 ga bandet ut sin første EP-plate på Universal Music. EP-platen hadde tittelen CimFam EP.

I desember 2012 ga de ut en ny EP, med tittelen Believe it. De ble også nominert til Teen Choice Awards, men prisen gikk til duoen Sofia Grace and Rosie. Året etter vant de imidlertid Teen Choice Awards, og de har også vært nominert til en rekke andre priser.

De har senere gitt ut flere EP-plater og album. Det første albumet til bandet het Up at night og ble lansert i 2016. De to neste albumene var Alive i 2017 og Sad Girls Club i 2018.

Bandet har vært på flere internasjonale turneer. I 2015 holdt de konserter rundt i Europa på den såkalte «Renegade Tour». Senere samme år var de på en ny turné kalt «Hearts on Fire Tour».

Musikkinstrumenter 
Alle jentene i familien synger og spiller piano, noe de har lært av sin mor Lynne Cimorelli. Hun lærte dem også å synge flerstemt. Den eldste datteren, Christina, begynte å spille piano da hun var to år. I tillegg til å spille piano, spiller alle jentene flere instrumenter: 

 Christina fikk undervisning i trommer og gitar.
 Kath spiller mest bassgitar,
 Lisa spilte trommer før. Nå spiller hun i tillegg til piano også shaker og cajon, i tillegg til at hun kan spille litt gitar,
 Amy har spilt gitar siden hun var rundt ti år gammel,
 Lauren spiller mest piano, men kan også spille trommer, i tillegg til at hun holder på å lære å spille gitar,
 Dani lærte som åtteåring å spille gitar av storesøster Amy.

Sangstemmer. 
I gruppen synger Lisa og Lauren sopran, Amy og Dani synger alt. Katherine og Christina behersker begge deler, men oppgir selv at de foretrekker å verken synge for høye eller for dype partier.

Eksterne lenker 
 
 
 
 

Musikkgrupper fra USA
Etableringer i 2007